cyanic-selkie/wikianc huggingface dataset:
Ստեֆեն Հագեն
Ակումբային կարիերա
Հագենը սկսել է իր ֆուտբոլային կարիերան Նորվեգիայի առաջին դիվիզիոնում հանդես եկող «Մանդալսկամերատենե» ֆուտբոլային ակումբում ։ 2006 թվականին նա տեղափոխվել է «Օդդ»  ։ Այդ նույն թվականին կայացած «Վոլերենգայի» դեմ խաղում նա կատարել է իր նորամուտը Նորվեգիայի ֆուտբոլի առաջնությունում։ Մրցաշրջանի վերջնամասում նա վաստակել է իր տեղը թիմի հիմնական կազմում։ 2007 թվականի մարտին նա նշանակվում է ակումբի ավագ ։ Մրցաշրջանային արդյունքներով «Օդդը» դուրս է թռչում առաջին դիվիզիոնից, սակայն Հագենը չի լքում ակումբը և մեկ տարի անց օգնում է թիմի վերադառնալ բարձրագույն առաջնություն ։ 2009 թվականի հուլիսի 21-ին կայացած «Լյունյի» դեմ խաղում Ստեֆենը հեղինակում է իր առաջին գոլը Նորվեգիայի ֆուտբոլի առաջնությունում  ։ 2014 թվականին Հագենն օգնում է «Օդդին» դուրս գալ Նորվեգիայի ֆուտբոլի գավաթի խաղարկության եզրափակիչ և ստանալ հնարավորություն մյուս տարում կայանալիք եվրոգավաթային մրցություններում հանդես գալու համար։ Հուլիսին, Եվրոպայի լիգայի որակավորման մոլդովական «Շերիֆի» և իռլանդական «Շեմրոկ Ռովերսի» դեմ խաղերում Ստեֆենը հեղինակում է երկու գոլ ։
Միջազգային կարիերա
2012 թվականի հունվարի 18-ին Թայլանդ Արքայի գավաթի խաղարկության շրջանակներում կայացած Թայլանդի ֆուտբոլի ազգային հավաքականի դեմ խաղում Հագենը կատարում է իր նորամուտը Նորվեգիայի ֆուտբոլի ազգային հավաքականի կազմում ։
Արտաքին հղումներ
Կատեգորիա:Նորվեգացի ֆուտբոլիստներ Կատեգորիա:Նորվեգիայի հավաքականի ֆուտբոլիստներ Կատեգորիա:Ֆուտբոլի պաշտպաններ
Շոնեն ամսագիր
Weekly Shonen Magazine, հաճախ ուղղակի Shonen Magazine, - Ճապոնիայի հայտնի ժուրնալներից մեկը, որը հրատարակում է մանգա՝ սյոնեն ժանրով։ Հրատարակվում է Kodansha հրատարակչությամբ։ Առաջին անգամ հրատարակվել է 1959 թվականի մարտի 17-ին ։ Նաև նրա հովանու տակ հրատարակվում է Shounen Magazine Special ամսագիրը, և Shounen Magazine Wonder սեզոնային հրատարակչությունը։ 1966 թվականին մոտ ժուրնալի վաճառած օրինակները կազմում էին 1 միլիոն, որի շնորհիվ հայտնի դարձավ նրանում հրատարակվող Kyojin no Hoshi և Ashita no Joe մանգաները ։ Չնայած նրա անհասկանալի գրաքննությանը (մինչ իր ժամանակները եղել է միակ սյոնեն-ժուրնալը, և որտեղ հրատարակում էին աղջիկների կրծքերի նկարները), նրա լսարանը ժամանակի ընթացքում մեծանում էր, ավելի հետաքրքրվելով այնպիսի գործերով, որոնց կդիտեին միայն մեծ հասակի երիտասարդները։ Նրա լսարանը մեծանում էր, որովհետև այդ ժուրնալի կարդացողները ամեն տարի մեծանում են և դառնում են համալսարանի աշակերտներ։
Մրցակցություն Shonen Jump-ի դեմ
Weekly Shonen Magazine հանկարծակի ավելացրեց օրինակների վաճառքի թվաքանակը 1970-ական թվականներին, և այդ ժամանակ դարձավ Ճապոնիայի ամենաշատ վաճառվող մանգա-ժուրնալը։ Բայց 1974 թվականին, Shonen Jump ժուրնալը, որը մրցում էր այդ ժուրնալի դեմ՝ վերցրեց նրա պաշտոնը և դարձավ Ճապոնիայի ամենահայտնի ժուրնալը։ 1970-ականների կեսին Shonen Jump այլևս չկարողացավ հրատարակել «Վիշապի մարգարիտ» մանգան և նրա համար սկսվեց «սև ուղի»։ Արդյունքում Shonen Magazine ժուրնալը նորից 1997 թվականին դարձավ Ճապոնիայի առաջին սյոնեն-ժուրնալը, վերակագնելով իր մանգայի օրինակների թվաքանակը։
Ներկա ժամանակ, Shonen Magazine ժուրնալը նորից գտնվում է երկրորդ տեղում։ 2002 թվականին Shonen Jump նորից վերադարձավ և վերականգնեց իր դիրքերը, սակայն վաճառքի թվաքանակները կտրուկ կրճատվեց։ 2007 թվականին տեղեկություններով, Shonen Magazine-ի օրինակները կազմում էր 1720 հազար, իսկ Shonen Jump-ի օրինակները՝ 2700 հազար ։
Ծանոթագրություններ
Կատեգորիա:1959 հիմնադրումներ Ճապոնիայում
Անտալագոմ
Անտալագոմ, գյուղ Արևմտյան Հայաստանում, Էրզրումի վիլայեթի Խնուսի գավառում ։
Ֆիանեն (Ուտրեխտ)
Ֆիանեն (Vianen ), համայնք Նիդերլանդների Ուտրեխտ մարզում։ Տարածքը 39,47 կմ² է, բնակչությունը՝ 19.701 (2011 թ.)։ Մեկ շնչի տարեկան միջին եկամուտը 13.900 եվրո է։
Կատեգորիա:Ուտրեխտի համայնքներ
Անտալագոմ
Բնակչություն
1909 թվականին ուներ 5 տուն բնակիչ։
Պատմամշակութային կառույցներ
Անտալագոմն ուներ քարակերտ հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Ջովանի դոս Սանտոս
Ջովանի դոս Սանտոս Ռամիրես (Giovani dos Santos Ramírez, ), մեքսիկացի ֆուտբոլիստ, հարձակողական ոճի կիսապաշտպան, որը հանդես է գալիս Լոնդոնի «Տոտտենհեմ Հոտսպուր» ակումբում։
Արտաքին հղումներ
Կատեգորիա:Մեքսիկացի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Մեքսիկայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Գալաթասարայի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Իպսվիչ Թաունի ֆուտբոլիստներ Կատեգորիա:Ռասինգ Սանտանդերի ֆուտբոլիստներ Կատեգորիա:Բարսելոնա B-ի ֆուտբոլիստներ Կատեգորիա:Կլուբ Ամերիկայի ֆուտբոլիստներ Կատեգորիա:Մոնտեռեյի ֆուտբոլիստներ Կատեգորիա:Օլիմպիական չեմպիոններ Կատեգորիա:Սան Լորենսոյի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Իսպանացի օլիմպիական մեդալակիրներ Կատեգորիա:Բրազիլացի օլիմպիական չեմպիոններ Կատեգորիա:Մեքսիկացի օլիմպիական չեմպիոններ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
(4722) Ագելաոս
(4722) Ագելաոս (Agelaos), աստերոիդ Յուպիտերի տրոյացիներից։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 5,208862 ա. մ., առավելագույնը մոտենում է 4,6203 ա. մ. հեռավորության վրա և հեռանում 5,7975 ա. մ. ։ Արեգակի շուրջ մեկ ամբողջական պտույտ է կատարում 4342,23 երկրային օրվա ընթացքում, իր ուղեծրով շարժվելով միջինում 0,082907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,82° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Ռիչարդ Էյր
Սըր Ռիչարդ Էյր (Richard Eyre . ծնվ. մարտի 28, 1943, Բարնսթեյփլ, Դևոն, Մեծ Բրիտանիա ), անգլիացի կինոռեժիսոր, սցենարիստ, կինոպրոդյուսեր։ 1997 թվականին թագուհու կողմից նրան շնորհվել է ասպետ-բակալավրի տիտղոս։
Որպես կինոռեժիսոր՝ Էյրը համաշխարհային ճանաչում է ձեռք բերել առաջին հերթին «Այրիս» (2001) ֆիլմի շնորհիվ, որի համար 2002 թվականին առաջադրվել է  Բեռլինի կինոփառատոնի «Ոսկե արջ» մրցանակի, ինչպես նաև Բրիտանական կինոակադեմիայի երկու մրցանակների՝ «Լավագույն ադապտացված սցենար» և «Ալեքսանդր Կորդայի մրցանակ՝ տարվա ամենաակնառու բրիտանական ֆիլմի համար» անվանակարգերում։ Ռիչարդ Էյրի ռեժիսորական հիշարժան աշխատանքներից են նաև «Գեղեցկություն անգլիական ձևով» (2004 թ.), «Սկանդալային օրագիր» (2006 թ.) ֆիլմերը։
Աշխատանք թատրոնում
Էյրն իր պրոֆեսիոնալ կարիերան սկսել է թատրոնում աշխատելով։ 1967 - 1972 թվականներին եղել է Էդինբուրգի Royal Lyceum Theatre թատրոնի ռեժիսորը։
Առավել մեծ համբավի է հասել Մեծ Բրիտանիայի թագավորական ազգային թատրոնում աշխատելու ընթացքում (1987-1997 թթ.)։ Նա հաջողությամբ բեմադրել է շեքսպիրյան « Համլետ », « Ռիչարդ III », « Լիր արքա » ողբերգությունները։ Օպերային բեմադրություններից ամենաուշագրավը « Տրավիատան» է, որը բեմադրել է 1994 թվականին Անժելա Գեորգեուի հետ։
Կինոաշխատանք
Իր ռեժիսորական կարիերայի ընթացքում Էյրը նկարահանել է երկու տասնյակից ավելի ֆիլմեր, որոնցից ամենահայտնիներն են «Այրիս»-ը (2001), «Գեղեցկություն անգլիական ձևով»-ը (2004), «Սկանդալային օրագիր»-ը (2006)։
Արտաքին հղումներ
Կատեգորիա:Քեմբրիջի համալսարանի շրջանավարտներ Կատեգորիա:Լոուրենս Օլիվիեի մրցանակի դափնեկիրներ Կատեգորիա:20-րդ դարի սցենարիստներ Կատեգորիա:Բրիտանացի սցենարիստներ Կատեգորիա:Սցենարիստներ այբբենական կարգով Կատեգորիա:Անձինք այբբենական կարգով Կատեգորիա:Բրիտանացի կինոպրոդյուսերներ Կատեգորիա:21-րդ դարի կինոռեժիսորներ Կատեգորիա:20-րդ դարի կինոռեժիսորներ Կատեգորիա:Բրիտանացի կինոռեժիսորներ Կատեգորիա:Կինոռեժիսորներ այբբենական կարգով Կատեգորիա:20-րդ դարի օպերային ռեժիսորներ Կատեգորիա:Օպերային ռեժիսորներ այբբենական կարգով Կատեգորիա:20-րդ դարի թատերական ռեժիսորներ Կատեգորիա:Թատերական ռեժիսորներ այբբենական կարգով Կատեգորիա:Ապրող անձինք Կատեգորիա:1943 ծնունդներ Կատեգորիա:Մարտի 28 ծնունդներ
Յուրգիս Բալթրուշայտիս (որդի)
Յուրգիս Բալթրուշայտիս (լիտ. ՝ Jurgis Baltrušaitis, ), լիտվացի արվեստի պատմաբան, արվեստաբան և արվեստի համեմատական հետազոտությունների հիմնադիր։ Նա բանաստեղծ և դիվանագետ Յուրգիս Բալթրուշայտիսի որդին էր։ Նրա աշխատանքների մեծ մասը գրվել է ֆրանսերեն, չնայած նա միշտ շեշտում էր իր լիտվական ծագումը։ Այն բանից հետո, երբ Լիտվան 1945 թվականին բռնագրավվեց ԽՍՀՄ կողմից, ծառայել է որպես աքսորյալ դիվանագետ։
Կենսագրություն
Բալթրուշայտիսը ծնվել է Մոսկվայում։ Նրա առաջին ուսուցիչներից մեկը ռուս բանաստեղծ և գրող Բորիս Պաստեռնակն էր։
1933-1939 թվականներին Բալթրուշայտիսը արվեստի պատմություն է դասավանդել Կաունասի համալսարանում, ինչպես նաև դասախոսել է Սորբոնում և Լոնդոնի Վարբուրգի ինստիտուտում։
Երկրորդ համաշխարհային պատերազմից հետո նա դասախոսություններ է կարդացել Նյու Յորքի համալսարանում, Յեյլի համալսարանում, Հարվարդի համալսարանում և Մետրոպոլիտեն արվեստի թանգարանում ։
Բալթրուշայտիսը մահացել է Փարիզում։ Հայաստանում հիմնված է Յուրգիս Բալթրուշայտիս կրտսերի անվան մրցանակ ։
Աղբյուրներ
Կատեգորիա:1903 ծնունդներ
Օրեր ու գիշերներ
«Օրեր ու գիշերներ» («Дни и ночи»), խորհրդային գեղարվեստական ֆիլմ, որը նկարահանել է ռեժիսոր Ալեքսանդր Ստոլպերը «Մոսֆիլմ» կինոստուդիայում 1944 թվականին Կոնստանտին Սիմոնովի համանուն վիպակի հիման վրա, որը Սիմոնովի առաջին նշանակալի աշխատանքներից մեկն է արձակում։
Առաջին խորհրդային խաղարկային ֆիլմն է Ստալինգրադի ճակատամարտի մասին։ Ֆիլմը էկրաններին է հայտնվել 1944 թվականին ։
Սյուժե
Ֆիլմը Հայրենական մեծ պատերազմի տարիներին Ստալինգրադի ճակատամարտի դրվագներից մեկի մասին է, պատմում է Ստալինգրադի պաշտպանների խորհրդային զինվորների խիզախության և հերոսության մասին։
Գումարտակը, որը ղեկավարում է կապիտան Սաբուրովը, Վոլգայի աջ ափ է տեղափոխվել Ստալինգրանդը պաշտպանող Կարմիր բանակի շարքերը համալրելու համար։
Արտաքին հղումներ
Կատեգորիա:Գրական ստեղծագործությունների էկրանավորումներ Կատեգորիա:1944 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային պատմական ֆիլմեր Կատեգորիա:Խորհրդային ֆիլմեր Կատեգորիա:Խորհրդային դրամա ֆիլմեր
Թվային բաշխում
Թվային բաշխումը (որը նաև կոչվում է բովանդակության առաքում, առցանց բաշխում կամ էլեկտրոնային ծրագրային ապահովման բաշխում (ESD), ի թիվս այլոց) թվային մեդիա բովանդակության, ինչպիսիք են աուդիո, վիդեո, էլեկտրոնային գրքեր, տեսախաղեր և այլ ծրագրաշարեր, առաքում կամ բաշխում է։ Տերմինը սովորաբար օգտագործվում է առցանց առաքման միջոցով բաշխումը նկարագրելու համար, ինչպիսին է ինտերնետը, այդպիսով շրջանցելով բաշխման ֆիզիկական մեթոդները, ինչպիսիք են թուղթը, օպտիկական սկավառակները և VHS տեսաերիզները։ Առցանց բաշխում տերմինը սովորաբար կիրառվում է անկախ ապրանքների նկատմամբ. Այլ ապրանքների համար ներբեռնվող հավելումները ավելի հայտնի են որպես ներբեռնվող բովանդակություն։ Ցանցի թողունակության հնարավորությունների առաջխաղացման շնորհիվ առցանց բաշխումը նշանավոր դարձավ 21-րդ դարում, որտեղ հայտնի հարթակներ, ինչպիսիք են Amazon Video-ը և Netflix-ի հոսքային ծառայությունը, սկսած 2007 թ.-ից ։
Առցանց բաշխված բովանդակությունը կարող է հեռարձակվել կամ ներբեռնվել և հաճախ բաղկացած է գրքերից, ֆիլմերից և հեռուստատեսային ծրագրերից, երաժշտությունից, ծրագրաշարից և տեսախաղերից։ Հոսքային հոսքը ներառում է բովանդակության ներբեռնում և օգտագործում՝ օգտատիրոջ խնդրանքով կամ «ըստ պահանջի», այլ ոչ թե թույլ տալ օգտատերին այն մշտապես պահել։ Ի հակադրություն, բովանդակության ամբողջական ներբեռնումը կոշտ սկավառակի վրա կամ կրիչի այլ ձևերի վրա կարող է ապագայում թույլ տալ անցանց հասանելիություն։
Չկապված վերոհիշյալի հետ՝ «Թվային բաշխում» տերմինը օգտագործվում է նաև ֆիլմերի բաշխման մեջ՝ նկարագրելու բովանդակության բաշխումը ֆիզիկական թվային մեդիայի միջոցով՝ ի հակադրություն անալոգային լրատվամիջոցների տարածմանը, ինչպիսիք են լուսանկարչական ֆիլմը և մագնիսական ժապավենը (տես թվային կինոնկար)։
Հիմք
Առցանց բաշխման հիմնական բնութագիրը դրա անմիջական բնույթն է։ Առևտրային առումով հաջող աշխատանք կատարելու համար արվեստագետները սովորաբար պետք է մտնեն իրենց ոլորտի հրատարակչական շղթան։ Հրատարակիչները օգնում են արվեստագետներին գովազդել, ֆինանսավորել և տարածել իրենց աշխատանքները մանրածախ առևտրի կետերում։ Որոշ ոլորտներում, մասնավորապես՝ տեսախաղերում, արվեստագետները կապված են հրատարակիչների հետ և շատ դեպքերում չեն կարողանում ստեղծել իրենց ուզած բովանդակությունը. հրատարակիչը կարող է չմտածել, որ լավ շահույթ կունենա։ Սա կարող է արագ հանգեցնել բովանդակության ստանդարտացման և նոր, հնարավոր ռիսկային գաղափարների խեղդմանը։
Ընտրելով առցանց բաշխումը, արվեստագետը կարող է հեշտությամբ մտցնել իր աշխատանքը հանրային հետաքրքրությունների շրջանակում՝ պոտենցիալ նվազագույն բիզնես ծախսերով։ Սա հաճախ հանգեցնում է սպառողի համար ավելի էժան ապրանքների, արվեստագետների շահույթի ավելացման, ինչպես նաև արվեստի ազատության ավելացման։ Առցանց բաշխման հարթակները հաճախ պարունակում են կամ գործում են որպես թվային իրավունքների կառավարման ձև։
Առցանց բաշխումը նաև դուռ է բացում բիզնեսի նոր մոդելների համար (օրինակ՝ Open Music Model): Օրինակ, արտիստը կարող է միանգամից թողարկել մեկ երգ ալբոմից կամ մեկ գլուխ գրքից, այլ ոչ թե սպասել, որ դրանք բոլորը ավարտվեն։ Սա կա՛մ նրանց դրամական խթան է տալիս՝ օգնելու շարունակել իրենց նախագծերը, կա՛մ ցույց է տալիս, որ նրանց աշխատանքը կարող է ֆինանսապես կենսունակ չլինել։ Սա, հուսով ենք, արվում է նախքան նրանք չափազանց գումար և ժամանակ են ծախսել մի նախագծի վրա, որը համարվում է անշահավետ։ Տեսախաղերն այս ոլորտում մեծացրել են ճկունությունը, ինչը ցույց է տրված միկրովճարման մոդելներով։ Այս նոր մոդելների հստակ արդյունքը նրանց հասանելիությունն է ավելի փոքր արվեստագետների կամ արվեստագետների թիմերի համար, ովքեր չունեն ժամանակ, միջոցներ կամ փորձ՝ միանգամից նոր արտադրանք ստեղծելու համար։
Դրա օրինակը կարելի է գտնել երաժշտական ոլորտում։ Ինդի արտիստները կարող են մուտք գործել նույն բաշխման ուղիները, ինչ հիմնական ձայնագրման լեյբլները՝ պոտենցիալ ավելի քիչ սահմանափակումներով և արտադրական ծախսերով։ Գոյություն ունի «Ինտերնետ լեյբլների» աճող հավաքածու, որոնք առաջարկում են բաշխում չստորագրված կամ անկախ արտիստներին անմիջապես առցանց երաժշտական խանութներում, իսկ որոշ դեպքերում՝ մարքեթինգային և առաջխաղացման ծառայություններ։ Ավելին, շատ խմբեր կարող են ամբողջությամբ շրջանցել դա և իրենց երաժշտությունն առաջարկել վաճառքի իրենց ինքնուրույն վերահսկվող կայքերի միջոցով։
Խնդիրը անհամատեղելի ձևաչափերի մեծ քանակն է, որոնցում բովանդակությունը մատակարարվում է, սահմանափակելով սարքերը, որոնք կարող են օգտագործվել կամ անհրաժեշտ է դարձնում տվյալների փոխարկումը։
Ազդեցություն ավանդական մանրածախ առևտրի վրա
Առցանց բաշխման աճը հակասություններ է առաջացրել ավանդական բիզնես մոդելների համար և հանգեցրել է մարտահրավերների, ինչպես նաև նոր հնարավորությունների ավանդական մանրածախ վաճառողների և հրատարակիչների համար։ Առցանց տարածումը ազդում է բոլոր ավանդական մեդիա շուկաների վրա, ներառյալ երաժշտությունը, մամուլը և հեռարձակումը։ Բրիտանիայում հեռուստատեսության և ռադիոյի հոսքային ծրագրային հավելվածը iPlayer-ին բաժին է ընկնում Միացյալ Թագավորությունում օգտագործվող ողջ թողունակության 5%-ը ։
Երաժշտություն
Առցանց բաշխման շարժումը հանգեցրեց վաճառքի անկման 2000-ականներին. Ձայնասկավառակների վաճառքը գրեթե կիսով չափ կրճատվեց այս անգամ ։ Առցանց բաշխման նման օրինակներից մեկը մանրածախ առևտրով զբաղվողներից է կանադական Sam the Record Man երաժշտական ցանցը; ընկերությունը մեղադրում է առցանց բաշխմանը 2007-08 թվականներին իր ավանդական մանրածախ վայրերը փակելու համար ։ Քանի որ հեղինակային իրավունքի խախտումը ազդում է վաճառքի վրա, երաժշտական արդյունաբերությունը հասկացավ, որ պետք է փոխի իր բիզնես մոդելը՝ արագ փոփոխվող տեխնոլոգիաներին համընթաց պահելու համար ։ Երաժշտական արդյունաբերությունը առցանց տարածություն տեղափոխելու համար արված քայլը հաջող է եղել մի քանի պատճառներով։ Աուդիո կոմպրեսիոն ֆայլերի կորստի ձևաչափերի մշակումը, ինչպիսին է MP3-ը, թույլ է տալիս օգտվողներին սեղմել երաժշտական ֆայլերը բարձրորակ ձևաչափի մեջ, որը սովորաբար սեղմվում է մինչև 3 մեգաբայթ (ՄԲ) ֆայլ։ [Պահանջվում է մեջբերում] Անկորուստ FLAC ձևաչափը կարող է պահանջել միայն մի քանի մեգաբայթ ավել [անհրաժեշտ է մեջբերում] Համեմատության համար, նույն երգը կարող է պահանջել 30–40 մեգաբայթ հիշողություն CD-ում։ Ֆայլի փոքր չափը ապահովում է ինտերնետի փոխանցման շատ ավելի մեծ արագություն։
Առցանց տարածություն անցումը խթանել է վաճառքը և որոշ արվեստագետների շահույթը : Այս ցածր ծախսերը օգնել են նոր արտիստներին դուրս գալ ասպարեզ և ճանաչում ձեռք բերել։ [Միջբերում պահանջվում է] Նախկինում որոշ զարգացող արվեստագետներ պայքարել են իրենց շուկայավարման և տարբեր բաշխման ուղիներում մրցելու ճանապարհ գտնելու համար։ կարող է արտիստներին ավելի շատ վերահսկել իրենց երաժշտությունը սեփականության, իրավունքների, ստեղծագործական գործընթացի, գնի և այլնի առումով։ Համաշխարհային օգտատերերին բովանդակության ավելի հեշտ հասանելիություն ապահովելուց բացի, առցանց խանութներն օգտատերերին թույլ են տալիս ընտրել իրենց ուզած երգերը, այլ ոչ թե գնելու մի ամբողջ ալբոմ, որից կարող է լինել միայն մեկ կամ երկու վերնագիր, որը գնորդը վայելում է։
Տեսանյութեր
Շատ ավանդական ցանցային հեռուստատեսային շոուներ, ֆիլմեր և այլ վիդեո բովանդակություն այժմ հասանելի են առցանց՝ ուղղակիորեն բովանդակության սեփականատիրոջից կամ երրորդ կողմի ծառայություններից։ YouTube-ը, Netflix-ը, Hulu-ն, Vudu-ն, Amazon Prime Video-ը, DirecTV-ն, SlingTV-ն և այլ ինտերնետային վիդեո ծառայությունները թույլ են տալիս բովանդակության սեփականատերերին թույլ տալ օգտատերերին մուտք գործել իրենց բովանդակությունը համակարգիչներում, սմարթֆոններում, պլանշետներում կամ օգտագործելով այնպիսի սարքեր, ինչպիսիք են վիդեո խաղերի կոնսուլները, կարգավորիչները։ տուփեր կամ սմարթ հեռուստացույցներ։
Ֆիլմերի շատ դիստրիբյուտորներ ներառում են նաև թվային պատճեն, որը նաև կոչվում է Digital HD, Blu-ray սկավառակով, Ultra HD Blu-ray, 3D Blu-ray կամ DVD-ով։
Գրքեր
Որոշ ընկերություններ, ինչպիսին է Bookmasters Distribution-ը, որը 4,5 միլիոն ԱՄՆ դոլար է ներդրել իր սարքավորումների և օպերացիոն համակարգերի արդիականացման համար, ստիպված է եղել կապիտալն ուղղել տեխնոլոգիայի փոփոխություններին համահունչ լինելուն։ Գրքերի թվայնացման ֆենոմենը օգտվողներին հնարավորություն է տվել մուտք գործել իրենց գրքերը ձեռքի թվային գրքերի ընթերցիչներով։ Էլեկտրոնային գրքեր ընթերցողների առավելություններից մեկն այն է, որ նրանք օգտվողներին թույլ են տալիս մուտք գործել լրացուցիչ բովանդակություն հիպերտեքստային հղումների միջոցով։ Այս էլեկտրոնային գրքերի ընթերցիչները նաև օգտվողներին տալիս են իրենց գրքերի շարժունակությունը, քանի որ ընթերցողը կարող է պահել մի քանի գրքեր՝ կախված իր կոշտ սկավառակի չափից : Ընկերությունները, որոնք կարողանում են հարմարվել և փոփոխություններ կատարել թվային մեդիա շուկան կապիտալացնելու համար, վաճառքի աճ են գրանցել։ Perseus Books Group-ի փոխնախագահը հայտարարեց, որ էլեկտրոնային գրքերին (էլեկտրոնային գրքեր) անցնելուց հետո վաճառքի ծավալներն աճել են 68%-ով։ Independent Publishers Group-ը միայն 2012 թվականի առաջին եռամսյակում գրանցեց վաճառքի աճ 23%-ով ։
Tor Books-ը՝ գիտաֆանտաստիկ և ֆանտաստիկ գրքերի խոշոր հրատարակիչ, սկսեց վաճառել էլեկտրոնային գրքեր առանց DRM-ի մինչև 2012 թվականի հուլիսին ։ Մեկ տարի անց հրատարակիչը հայտարարեց, որ իրենք կպահպանեն այս մոդելը, քանի որ DRM-ի հեռացումը չի վնասում էլեկտրոնային գրքերի թվային բաշխման իրենց բիզնեսին ։ Ավելի փոքր էլեկտրոնային գրքերի հրատարակիչներ, ինչպիսիք են O'Reilly Media-ն, Carina Press-ը և Baen Books-ը նախկինում արդեն հրաժարվել էին DRM-ից։
Վիդեո Խաղեր
Թվային բաշխումը նաև ավելի էկոլոգիապես մաքուր է, քան ֆիզիկական։ Օպտիկական սկավառակները պատրաստված են պոլիկարբոնատ պլաստիկից և ալյումինից։ Դրանցից 30-ի ստեղծման համար անհրաժեշտ է օգտագործել 300 խորանարդ ֆուտ բնական գազ, երկու բաժակ նավթ և 24 գալոն ջուր։ Օպտիկական սկավառակի պաշտպանիչ պատյանները պատրաստված են պոլիվինիլքլորիդից (PVC), որը հայտնի քաղցկեղածին է։
2000-ականներից ի վեր աճող թվով ավելի փոքր և խորշ վերնագրեր են եղել մատչելի և առևտրային առումով հաջողակ, օրինակ. դասական խաղերի վերամշակում ։
2004-ին հաջորդող տարիները նկատեցին թվային բաշխման բազմաթիվ ծառայությունների աճ ԱՀ-ում, ինչպիսիք են՝ Amazon Digital Services, Desura, GameStop, Խաղեր Windows-ի համար - Live, Impulse, Steam, Origin, Battle.net, Direct2Drive, GOG.com, Epic Games: Խանութ և GamersGate: Առաջարկվող հատկությունները զգալիորեն տարբերվում են. չնայած թվային դիստրիբյուտորներից շատերը թույլ չեն տալիս վերավաճառել գնված խաղերը, Green Man Gaming-ը դա թույլ է տալիս։ Մեկ այլ օրինակ է gog.com-ը, որն ունի խիստ ոչ DRM քաղաքականություն, մինչդեռ այլ ծառայությունների մեծ մասը թույլ է տալիս DRM-ի տարբեր (խիստ կամ պակաս խիստ) ձևեր։
Թվային բաշխումը նաև ավելի էկոլոգիապես մաքուր է, քան ֆիզիկական։ Օպտիկական սկավառակները պատրաստված են պոլիկարբոնատ պլաստիկից և ալյումինից։ Դրանցից 30-ի ստեղծման համար անհրաժեշտ է օգտագործել 300 խորանարդ ֆուտ բնական գազ, երկու բաժակ նավթ և 24 գալոն ջուր։ Օպտիկական սկավառակի պաշտպանիչ պատյանները պատրաստված են պոլիվինիլքլորիդից (PVC), որը հայտնի քաղցկեղածին է ։
Մարտահրավերներ
Ընդհանուր խնդիր է անհամատեղելի տվյալների ձևաչափերի մեծ թվաքանակը, որոնցում բովանդակությունն առաքվում է, ինչը հնարավոր է սահմանափակի այն սարքերը, որոնք կարող են օգտագործվել կամ անհրաժեշտ դարձնելով տվյալների փոխարկումը։ Հոսքային ծառայությունները կարող են ունենալ մի քանի թերություններ. բովանդակությունից օգտվելու համար մշտական ինտերնետ կապի պահանջ է. որոշ բովանդակության սահմանափակում, որպեսզի երբեք չպահվի տեղական մակարդակում. բովանդակության ֆիզիկական մեդիա փոխանցման սահմանափակում. և բովանդակության, ենթակառուցվածքների և սպառողական սարքերի սեփականատերերի հայեցողությամբ ավելի մեծ գրաքննության հնարավորություն։
Համաշխարհային ցանցի գործարկումից տասնամյակներ անց, 2019-ին բիզնեսները դեռ հարմարվում էին բովանդակության թվային տարածման զարգացող աշխարհին, նույնիսկ հիմնական տերմինաբանության սահմանման և ըմբռնման հարցում ։
Ծանոթագրություններ
Կատեգորիա:Թվային բաշխման հարթակներ
Շահապոնք (լեռ)
Շահապոնք, Ջամալ, լեռնագագաթ Հայաստանի Սյունիքի մարզի և Նախիջևանի սահմանագլխին, Զանգեզուրի լեռների կատարային մասում, Արևիս գյուղից 7,5 կմ արևմուտք։ Բարձրությունը՝ 3204 մետր ։
Զանգեզուրի լեռնշղաթայի հյուսիսային մասի բարձունքներից է։ Ունի զառիթափ ու մերձալպյան բուսականությամբ ծածակված լանջեր։ Ծովի մակարդակից ունի 3204 մ բարձրություն։
Կազմված է պալեոգենի և նեոգենի հրաբխային ապարներից։ Կատարային մասը լերկ է, ժայռոտ։ Պահպանվել են հնագույն սառցապատման ռելիեֆի ձևեր։ Լանդշաֆտը լեռնամարգագետնային է։ Ստորոտին VI դարում կառուցվել է համանուն բերդը։ Պահպանվել են պարիսպների ավերակները, խեցեղեն իրեր, խաչքարերի բեկորներ, մատուռներ։ 1386 թվականին Լենկթեմուրի բանակի դեմ Շահապոնքի հերոսական դիմադրության մարտերին մասնակցել է այդ ժամանակ բերդում հոգևոր ծառայություն կատարող փիլիսոփա Գրիգոր Տաթևացին ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Նախիջևանի լեռներ Կատեգորիա:Սյունիքի մարզի լեռներ Կատեգորիա:Շահբուզի շրջան
Աասումեցա
Աասումեցա (Aasumetsa), գյուղ Էստոնիայի Լյաենե-Վիրումաա նահանգի Վիհուլա շրջանում։
Վեժայ
Վեժայ (Вежай), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յումիժ գետի աջ ափին՝ 102 կմ հեռավորության վրա։ Գետի երկարությունը 449 կմ է։
Աասումեցա
2011 թվականի տվյալներով գյուղում բնակվում էր 2 մարդ։
Վեժայ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Աասումեցա
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիհուլա շրջանի բնակավայրեր Կատեգորիա:Էստոնիայի գյուղեր
Վեժայ
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ։
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Տրինիդադ և Տոբագոյի դրոշ
Տրինիդադ և Տոբագոյի դրոշը Տրինիդադ և Տոբագոյի պետական դրոշն է։ Այն հաստատվել է 1974 թվականին՝ անկախություն նվաճելուց անմիջապես հետո։ Լայնքի և երկայնքի հարաբերակցությունը 3։5 է։
Նմանատիպ դրոշներ
Կատեգորիա:Ազգային դրոշներ Կատեգորիա:Տրինիդադ և Տոբագոյի պետական խորհրդանիշեր Կատեգորիա:1962 դրոշներ
Բաշ-Բոյնու
Բաշ-Բոյնու, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Պոգիբի
Պոգիբի (Погиби), գյուղ Ռուսաստանի Սախալինի մարզի Օխինսկի քաղաքային օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սախալինի մարզի Օխինսկի քաղաքային օկրուգի բնակավայրեր
Իբրաևո (գյուղ, Զիանչուրինսկի շրջան)
Իբրաևո (Ибраево, Ибрай), գյուղ Ռուսաստանի, Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 540 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Զիանչուրինսկի շրջանի բնակավայրեր
Ժողովածու (573)
Ժողովածու (573), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 15-րդ դարում (1421 թվականից առաջ կամ հետո) Թումա Կաֆայեցի գրիչի կողմից ենթադրաբար Տաթևում։ Գրված է թղթի վրա, որը ունի 13․5×11․4 սմ չափս։ Ձեռագիրը կազմված է 483 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝162ա ։
Ծանոթագրություններ
Կատեգորիա:Մատենադարանի ձեռագրեր
Հակոբ Պարոնյանի անվան երաժշտական կոմեդիայի պետական թատրոն
Հակոբ Պարոնյանի անվան երաժշտական կոմեդիայի պետական թատրոն, հիմնադրվել է 1941 թվականի դեկտեմբերի 23-ին, Երևանում։
Պատմություն
Երևանի երաժշտական կոմեդիայի պետական թատրոնը հիմնադրվել է 1941 թվականի դեկտեմբերի 23-ին Վ. Վալենտինովի «Հրե քրմուհի» օպերետայի բեմադրությամբ, պաշտոնապես բացվել է 1942 թվականի հունիսի 22-ին Ռուդոլֆ Նելսոնի «Թագավորը զվարճանում է» օպերետով։ Թատրոնի հիմնադրման և հետագա գործունեության ասպարեզում մեծ ավանդ ունեն Շարա Տալյանը, Արամ Տեր-Հովհաննիսյանը, Աղասի Այվազյանը, Թադևոս Սարյանը և Հայկ Դանզասը։
Երաժշտական կոմեդիայի թատրոնը ստեղծագործական վերելք է ապրել 1940-ական թվականների կեսերին ռեժիսոր Վ․ Աճեմյանի ղեկավարությամբ։ Այդ շրջանի ուշագրավ բեմադրություններից են Ի․ Դունաևսկու «Ազատաշունչ հողմը», Տիգրան Չուխաճյանի «Լեբլեբիջի» («Կարինե») օպերետները։
1950-1960-ական թվականներին թատրոնի խաղացանկը հարստացել է հայկական, ռուսական և արտասահմանյան հեղինակների ստեղծագործություններով։
1962 թվականից թատրոնն անվանակոչվել է հայ մեծ երգիծաբան Հակոբ Պարոնյանի անունով։
Թատրոնի առաջին տնօրենն է եղել Զավեն Վարդանյանը։
Հիմնադիրներ
Թատրոնի հիմնադիրներն են եղել Հայաստանի ժողովրդական արտիստներ
Ներկա դերասաններ
Թատրոնի ներկայիս գլխավոր ռեժիսորը Հակոբ Ղազանչյանն է, տնօրենը՝ Կարո Շահբազյանը։
Թատերախմբի կազմում են
Հասցե
Երևանի երաժշտական կոմեդիայի թատրոնը գտնվում է Երևանի կենտրոնում, Վազգեն Սարգսյան փողոցի թիվ 7 շենքում։
Արտաքին հղումներ
Կատեգորիա:Ակադեմիական թատրոններ Հակոբ Պարոնյանի անվան պետական երաժշտական կոմեդիայի թատրոն Կատեգորիա:Երաժշտական կոմեդիայի թատրոններ Կատեգորիա:Հայաստանի երաժշտական թատրոններ
Սյու Գրաֆթոն
Սյու Թեյլոր Գրաֆթոն, (Sue Taylor Grafton, ), ամերիկացի դետեկտիվ նովելների հեղինակ է, ով առավել հայտնի է որպես «Այբբենական շարք»-ի (««Ա»-ն Ալիբիի համար է» և այլն) հեղինակ, որտեղ պատկերվում է մասնավոր քննիչ Քինսի Միլհոնին Կալիֆոռնիայի Սանտա Թերեզա հորինված քաղաքում։ Լինելով Կ․ Վ․ Գրաֆթոնի դուստրը՝ նա ասում է, որ ամենամեծ ազդեցությունն իր քրեական վիպակների վրա ունեցել է Ռոսս Մակդոնալդը։ Մինչ այս շարքի շնորհիվ հաջողության հասնելը նա գրում էր սցենարներ հեռուստատեսային կինոնկարների համար։
Վաղ կյանք
Սյու Գրաֆթոնը ծնվել է Լուիսվիլ, Կենտուկիում Կ․ Վ․ Գրաֆթոնի (1909-1982) և Վիվիան Հարնսբերգերի ընտանիքում, որոնք երկուսն էլ Պրեսբիտերական միսիոներների երեխաներ էին ։
Նրա հայրը փաստաբան էր, ով նաև գրել է առեղծվածային վիպակներ, իսկ մայրը՝ նախկին ավագ դպրոցի քիմիայի ուսուցչուհի ։ Նրա հայրը երկրորդ համաշխարհային պատերազմի ժամանակ զորակոչվեց բանակ, երբ նա երեք տարեկան էր։ Հայրը վերադարձավ, երբ նա արդեն հինգ տարեկան էր, որից հետո նրա ընտանեկան կյանքը սկսեց քանդվել։ Երկու ծնողներն էլ դարձան հարբեցողներ։ Գրաֆթոնը ասում էր․ «հինգ տարեկան հասակից սկսած ես էի ինքս ինձ մեծացնում» ։
Գրաֆթոնը և իր ավագ քույրը՝ Աննան, մեծացել են Լուիսվիլում, որտեղ նա գնում էր Աթերթոնի ավագ դպրոց ։ Նա հաճախում էր Լուիսվիլի համալսարան (առաջին կուրս) և Արևմտյան Կենտուկի նահանգի ուսուցիչների քոլեջ (այժմ՝ Արևմտյան Կենտուկիի համալսարան)՝ երկրորդ և երրորդ կուրսում, մինչև որ 1961 թվականին ավարտեց Լուիսվիլի համալսարանը՝ ստանալով բակալավրի աստիճան հետևյալ մասնագիտություններով՝ անգլիական գրականություն, հումանիտար գիտություններ և կերպարվեստ։ Նա նաև Փի Բետա Ֆի-ի անդամ էր ։
Ավարտելուց հետո Գրաֆթոնը աշխատել է որպես հիվանդանոցի ընդունարանի քարտուղար, գանձապահ և բժշկական քարտուղար Սանտա Մոնիկայում և Սանտա Բարբարայում, Կալիֆոռնիա ։
Գրաֆթոնի մայրը 1960 թվականին ինքնասպան եղավ, տարիներ շարունակ խմելու և ծխելու արդյունքում ստացած կերակրափողի քաղցկեղը հեռացնելու վիրահատությունից տուն վերադառնալուց հետո։ «Ա»-ն Ալիբիի համար է» հրատարակվելուց մի քանի ամիս առաջ՝ 1982 թվականին մահացավ նաև նրա հայրը ։
Գրական կարիերա
Գրաֆթոնի հայրը հետաքրքրված էր դետեկտիվ գեղարվեստական գրականությամբ և գրում էր գիշերը։ Նա Գրաֆթոնին տալիս էր գրելու և խմբագրելու դասեր, և նախապատրաստեց նրան գրող լինելուն։ Հորից ոգեշնչված՝ Գրաֆթոնը սկսեց գրել, երբ դեռ 18 տարեկան էր և չորս տարի անց ավարտեց իր առաջին վեպը։ Նա շարունակեց գրել և ավարտեց ևս վեց վեպ։ Այս յոթ վեպերից միայն երկուսն են տպագրվել՝ «Կեզիա Դեյնը» և «Լոլլի Մադոննայի Պատերազմը» ։ Հետագայում Գրաֆթոնը ոչնչացնում է իր հինգ վաղ, չհրատարակված վեպերի ձեռագրերը ։
Չկարողանալով հաջողություն գտնել իր վիպակներով, Գրաֆթոնը դիմեց սցենարներին ։ Հետագա 15 տարիների ընթացքում գրելով սցենարներ հեռուստատեսային կինոնկարների համար, ներառյալ «Սեռը», «Միայնակ ծնողը», «Մարկ, ես քեզ սիրում եմ» և «Բուժքույր»։ Գրաֆթոնը վաճառեց «Լոլլի Մադոննայի Պատերազմը» ֆիլմի իրավունքները և համատեղ գրում է սցենար լիամետրաժ ֆիլմի համար։ Ադապտացված տարբերակը հրատարակվել է 1973 թվականին որպես «Լոլլի Մադոննա XXX», գլխավոր դերերում Ռոդ Սթայգեր և Ջեֆ Բրիջես։ Նրա «Քայլել կրակի միջով» սցենարը, 1979 թվականին արժանացել է Քրիստոֆեր մրցանակին։ Համագործակցելով իր ամուսնու՝ Սթիվեն Համֆրիի հետ, նա ադապտացրել է նաև Ագաթա Քրիստիի «Կարիբյանի Առեղծվածը» և «Պսպղուն ցիանիդ» վեպերը և համատեղ գրել է «Մարդասպանը ընտանիքում» և «Փախչող սերը» ։ Նրան է վերագրվում այն պատմությունը, որի հիմքում ընկած էր «Սվենջալի» (1983) հեռուստաֆիլմի սցենարը  ։
Նրա փորձառությունը որպես սցենարիստ իրեն սովորեցրեց՝ պատմությանը կառուցվածք տալու, երկխոսություն գրելու և գործողության հաջորդականություն ստեղծելու հիմքերը։ Դրանից հետո Գրաֆթոնը իրեն պատրաստ էր զգում վերադառնալու գեղարվեստական գրականություն գրելուն ։ Մինչ նա անցնում էր "դառը բաժանության և խնամակալության պատերազմ, որը տևեց վեց երկար տարիներ", Գրաֆթոնը մտածում էր նախկին ամուսնուն սպանելու կամ վնասելու եղանակներ։ Նրա երևակայություններն այնքան վառ էին, որ նա որոշեց գրի առնել դրանք ։
Այբբենական շարքեր
Գրաֆթոնը հիացած էր առեղծվածային մի քանի շարքով, որոնց վերնագրերը նմանություններ ունեին։ Այդպիսիք էին Ջոն Դ․ Մակդոնալդի «Թրեվիս Մաքջի» շարքը, որի մեջ յուրաքանչյուր ստեղծագործություն ներառում էր ինչ-որ գույն իր վերնագրի մեջ, և Հարրի Կեմելմանսի «Փոքրիկ Ռաբբի» շարքը, որի մեջ յուրաքանչյուր վերնագիր պարունակում էր շաբաթվա մի օր։ Կարդալով Էդվարդ Գորիի «Գեշլիքրամբի փոքրիկ երեխաները» պատկերազարդ գիրքը, որտեղ այբբենական կարգով նկարագրված է երեխաների մահվան տեսակների մասին, Գրաֆթոնը որոշում է գրել վեպերի շարք, որոնց վերնագրերը կլինեն այբբենական կարգով։ Նա անմիջապես նստում է և կազմում հանցագործություններին վերաբերող իր իմացած բառերի ցանկը ։
Դա դարձավ այն շարքը, որն այժմ հայտնի է որպես «Այբուբենի վեպեր», որն էլ պատկերում է խուզարկու և մասնավոր քննիչ Քինսի Միլհոնին։ Շարքի գործողությունները տեղի են ունենում Սանտա Թերեզայում, որը Սանտա Բարբարայի հորինված տարբերակն է ։ Գրաֆթոնը հետևեց Ռոսս Մակդոնալդի օրինակին, ով ստեղծել էր քաղաքի հորինված տարբերակը ։ Գրաֆթոնը նկարագրում է Քինսի Միլհոնին՝ որպես իր երկրորդ Ես-ի, «մարդը, որի հետ ես հնավոր է լինեի, եթե ամուսնացած չլինեի երիտասարդ հասակում և չունենայի երեխաներ» ։
Գրաֆթոնի վեպերը հրապարակվել են 28 երկրներում, 26 լեզուներով ։ Նա հրաժարվեց վաճառել կինոնկարի և հեռուստատեսության հեղինակային իրավունքները, քանի որ սցենարներ գրելը նրան «բուժեց» Հոլիվուդի հետ աշխատելու ցանկությունից ։ (Այնուամենայնիվ հեռուստատեսային ֆիլմերը՝ ««B»-ն կողոպտիչի համար է» և ««D»-ն Deadbeat-ի համար է» ադապտացվել են Ճապոնիայում) ։ Գրաֆթոնը ասել է իր երեխաներին, որ իր ուրվականը կհետապնդի նրանց, եթե նրանք վաճառեն ֆիլմի իրավունքները իր մահվանից հետո ։ Այս շարքի գրքերը Նյու Յորք Թայմսի Բեսթ Սելլերներ ցուցակում էին՝ ընդհանուր առմամբ շուրջ 400 շաբաթ։ «F»-ն փախստականների համար է» առաջինն էր, որը զբաղեցրեց 10-րդ տեղը տպագրված գրքերի ցուցակում։ 1995 թվականին «L»-ն անօրինականի համար է» մտավ բեսթսելլերների ցուցակի 1-ին հորիզոնական, որին հաջորդեցին այդ շարքից ևս տասը ։
Գրական ոճ
Համաձայն ««G»-ն Գրաֆթոնի համար է» հեղինակների, Գրաֆթոնի ոճը բնորոշ է hardboiled դետեկտիվ գեղարվեստական գրականությանը, ովքեր այն բնութագրում են որպես «լակոնիկ, թարմ, սրամիտ» ։ Վեպերը ներկայացվում են որպես արձանագրություններ, որոնք Քինզին գրի է առնում իր հետաքննության ընթացքում և ամփոփում դրանք յուրաքանչյուր վեպի վերջաբանում։ Քանի որ պատմվածքը առաջին դեմքով է գրված, այն հնարավորություն է տալիս ընթերցողին տեսնելու Քինսիի աչքերով, ով ներկայացնում է «շենքերի և վայրերի» տարբեր նկարագրություններ՝ պատմությանը խորություն հաղորդելով ։ Սանտա Բարբարայի ծովեզրի կրկնվող նկարագրությունները (գրի առնված որպես Քինսիի վաղ առավոտյան վազքեր) արժանիքի հմուտ, արթնացնող գրություններ են, որոնք տանում են Գրաֆթոնին ավելի բարձր, քան «պարզապես» դետեկտիվ գեղարվեստական գրող, և ներառում նրան այսպես կոչված «լուրջ» ամերիկյան գեղարվեստական գրականության հիմնական հոսանքի մեջ ։
Մրցանակներ
Գրաֆթոնի ««B»-ն կողոպտիչի համար է» և ««C»-ն դիակի համար է» արժանացել են առաջին երկու Անտոնիի անվան մրցանակներին, որպես երբևէ շնորհված Լավագույն Վեպ (1986 և 1987)։ Դրանք ընտրվում են Bouchercon ամենամյա կոնվենցիայի մասնակիցների կողմից ։
Նա ևս մեկ անգամ էլ արժանացել է Անտոնիի անվան մրցանակին (««G»-ն կրկնակոշիկի համար է», 1991) և եղել է երեք Շամուս մրցանակների դափնեկիր ։ 1987 թվականին Գրաֆթոնի պատմվածքը «Փարքերի որսորդական հրացանը» արժանացել է Անտոնիի անվան մրցանակին, որպես լավագույն պատմվածք ։
2000 թվականի հունիսի 13-ին Գրաֆթոնը եղել է 2000 YWCA Լեքսինգթոն Սմիթ-Բրեկինրիջի «Ձեռքբերումներով աչքի ընկնող կին» մրցանակի դափնեկիր ։
2004 թվականին նա ստանում է Ռոսս Մակդոնալդի գրական մրցանակ, որը տրվում էր՝ Կալիֆոռնիայի այն գրողներին ում գործերը անցնում էին գրական գերազանցության չափանիշները։ 2008 թվականին Գրաֆթոնին՝ Բրիտանական հանցագործություն գրողների միավորման կողմից շնորհվեց Cartier Dagger՝ այս ոլորտում կյանքի ընթացքում ձեռք բերած նվաճումների համար։ 2009-ին Գրաֆթոնը, ամերիկայի առեղծված գրողների կողմից ստացավ «Մեծ վարպետի մրցանակ» ։
2013 թվականին նա ներկայացվեց Bouchercon-ի «կյանքում ունեցած նվաճումների» մրցանակին ։ 2014 թվականին նա պատվավոր հյուր էր Left Coast Crime-ում ։ 2014 թվականին նա առաջադրվել է Shamus մրցանակի «լավագույն հաստ կազմ վեպ» անվանակարգում, որը նա երեք անգամ շահել էր նախկինում ։
Անձնական կյանք
Գրաֆթոնն առաջին անգամ ամուսնացել է 1959 թվականին, 18 տարեկան հասակում, Ջեյմս Ֆլուդի հետ, որից ունեցավ մեկ որդի և մեկ դուստր։ Նրանք բաժանվեցին այն ժամանակ, երբ Գրաֆթոնը ավարտեց քոլեջը 1961 թվականին։ Երկրորդ նա ամուսնանում է Ալ Շմիթի հետ 1962  թվականին, բայց այն ավարտվեց ձգձգող ամուսնալուծությամբ և նրանց դստեր խնամակալության դատական գործերով ։
Նա ամուսնացավ իր երրորդ ամաուսնու հետ՝ Սթիվեն Ֆ․ Համֆրի 1978 թվականին ։ Նրանք ապրում էին Սանտա Բարբարայում, Կալիֆոռնիա և Լուիսվիլ, Կենտուկիում, քանի որ Համֆրին դասավանդում էր միարժամանակ երկու քաղաքի համալսարաններում ։ 2000 թվականին զույգը գնում և հետագայում վերականգում է Լինքլիֆի՝ 28 ակր (11 հա) Լուիսվիլյան կալվածք, որը ժամանակին պատկանել է տեխնիկական բարոն Ուիլյամ Ռիչարդսոն Բելկնապին ։
Grafton- ը մահացավ Սանտա Բարբարա Քոթեջ հիվանդանոցում 2017 թվականի դեկտեմբերի 28-ին, երկու տարի շարունակ քաղցկեղի դեմ պայքարելուց հետո  ։
Այբուբենի առեղծվածային շարք
• #«A»-Ալիբիի համար է (1982)
• #«B»-ն կողոպտչի համար է (1985)
• #«D»-ն Deadbeat-ի համար է]] (1987)
• #«F»-ն փախստականների համար է (1989)
• #«G»-ն կրկնակոշիկի համար է (1990)
• #«H»-ն սպանության համար է (1991)
• #«I»-ն անմեղի համար է (1992)
• #«J»-ն դատաստանի համար է (1993)
• #«K»-ն մարդասպանի համար է (1994)
• #«L»-ն անօրինականի համար է (1995)
• #«M»-ը չարության համար է (1996)
• #«N»-ն թակարդի համար է (1998)
• #«O»-ն հանցագործի համար է (1999)
• #«P»-ն վտանգի համար է (2001)
• #«Q»-ն որսի համար է (2002)
• #«R»-ն ռիկոշետի համար է (2004)
• #«T»-ն ոտնձգության համար է (2007)
• #«U»-ն Undertow-ի համար է (2009)
• #«V»-ն վրեժխնդրության համար է (2011)
• #"W"-ն վատնածի համար է (2013)
• #''X (վեպ) (2015)
• |undefined
Ծանոթագրություններ
Կատեգորիա:Ամերիկացի կին վիպասաններ Կատեգորիա:Ամերիկացի դետեկտիվ ժանրի գրողներ Կատեգորիա:Ամերիկացի գրողներ Կատեգորիա:Ամերիկացի կին գրողներ Կատեգորիա:Ամերիկացի սցենարիստներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:21-րդ դարի ամերիկացի կին գրողներ Կատեգորիա:20-րդ դարի ամերիկացի կին գրողներ Կատեգորիա:Քաղցկեղից մահացածներ Կատեգորիա:20-րդ դարի ամերիկացի գրողներ Կատեգորիա:Ամերիկացի վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:21-րդ դարի ամերիկացի գրողներ Կատեգորիա:Ամերիկացի ֆեմինիստ գրողներ Կատեգորիա:Ամերիկացի լրագրողներ
Շեկ լեռ
Շեկ, Շեխ, Շեյխ, Շըխեվուրդ, Շըխեուրդ, Շըխեուրտ, Շըխյուրդ(ի), Շըխյուրտի, Շիխ, Շիխյուրդի, լեռնագագաթ Հայաստանի Սյունիքի մարզի և Նախիջևանի սահմանագլխին, Զանգեզուրի լեռների հարավային մասում, Լիճք գյուղից 8,5 կմ հարավ-արևմուտք։ Բարձրությունը՝ 3576 մետր ։ Սակավ բուսականությամբ և քարքարոտ լեռ է ։ Հիշատակում է Ղ. Ալիշանը («Սիսական», էջ 302)
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ Կատեգորիա:Ադրբեջանի լեռնագագաթներ Կատեգորիա:Նախիջևանի լեռներ
Mimicat
Մարիզա Իսաբել Լոպես Մենա (Marisa Isabel Lopes Mena, ), ավեի հայտնի է որպես Միմիկատ (Mimicat), պորտուգալացի երգչուհի և կոմպոզիտոր, հանդես է գալիս փոփ և սոուլ ժանրերում ։ Ներկայացրել է Պորտուգալիան Եվրատեսիլ 2023 երգի մրցույթում՝ զբաղեցնելով 23-րդ հորիզոնականը։
2001 թվականին մասնակցել է Պորտուգալիայի ազգային ընտրությանը՝ Պորտուգալիան 2001 թվականին Եվրատեսիլ երգի մրցույթում ներկայացնելու համար իր՝ «Mundo Colorido» երգով՝ Իզամենա բեմական կեղծանունով, սակայն չի կարողացել դուրս գալ եզրափակիչ ։ Մասնակցել է Եվրատեսիլ 2023 թվականի Պորտուգալիայի ազգային ընտրությանը «Ai Coração» երգով։ Ելույթ է ունեցել առաջին կիսաեզրափակչում և անցել եզրափակիչ, որտեղ գրավել է առաջին հորիզոնականը՝ այդպիսով իրավունք ստացել ներկայացնել Պորտուգալիան Եվրատեսիլ 2023 երգի մրցույթում թվականին ։
Բացի երաժշտական կարիերայից, Միմիկատն աշխատել է որպես անշարժ գույքի գործակալ։ Ամուսնացած է, ունի երկու զավակ ։
Ծանոթագրություններ
Կատեգորիա:Պորտուգալացի երգչուհիներ Կատեգորիա:21-րդ դարի երգիչներ և երգչուհիներ Կատեգորիա:Երգիչներ Կատեգորիա:Եվրատեսիլ երգի մրցույթի մասնակիցներ Կատեգորիա:Պորտուգալացի երաժիշտներ
Վլարդինգեն
Վլարդինգեն (Vlaardingen ), համայնք Նիդերլանդների Հարավային Հոլանդիա մարզում։ Տարածքը 23,76 կմ² է, բնակչությունը՝ 71.119 (2011 թ.)։ Մեկ շնչի տարեկան միջին եկամուտը 13.200 եվրո է։
Կատեգորիա:Հարավային Հոլանդիայի համայնքներ Կատեգորիա:Նիդերլանդների քաղաքներ Կատեգորիա:Հարավային Հոլանդիա Կատեգորիա:Անավարտ հոդվածներ
Լեգիրացված պողպատ
Լեգիրացված պողպատ, պողպատ, որը բացի սովորական խառնուկներից (ածխածին, սիլիցիում, մանգան, ծծումբ, ֆոսֆոր), պարունակում է նաև լեգիրող տարրեր (քրոմ, նիկել, մոլիբդեն, վոլֆրամ, վանադիում, մանգան, տիտան), որոնք լավացնում են մետաղի շահագործման և տեխնոլոգիական հատկությունները։ Լեգիրող տարրերը հալված մետաղի մեջ մտցվում են ֆեռոհամաձուլվածքների կամ Լիգատուրայի ձևով։ Մինչև 2,5% լեգիրող տարրեր պարունակող պողպատը համարվում է ցածր լեգիրված, 2,5% –10%՝ միջին լեգիրված, 10%-ից բարձր՝ բարձր լեգիրված։ Պողպատը կարող է լեգիրված լինել մեկ, երկու, երեք և ավելի տարրերով։ Համապատասխանաբար լեգիրացված պողպատ կոչվում են քրոմային, քրոմնիկելային, քրոմնիկելմոլիբդենային ևն։ Լեգիրացված պողպատները մակնիշավորվում են ըստ իրենց քիմիական բաղադրության։
Տես նաև
Կատեգորիա:Պողպատ
Բրել Էմբոլո
Բրել-Դոնալդ Էմբոլո (Breel-Donald Embolo, փետրվարի 14, 1997, Յաունդե), կամերունական ծագմամբ շվեյցարացի ֆուտբոլիստ, «Շալկե 04» ակումբի և Շվեյցարիայի հավաքականի հարձակվող։
Ակումբային կարիերա
Իր ֆուտբոլային կարիերան Էմբոլոն սկսել է Բազելի «Նորդշտերն» ակումբի ակադեմիայում։ 2008 թվականին տեղափոխվել է «Օլդ Բոյզ» ակումբի երիտասարդական ակադեմիա, իսկ 2010 թվականին տեղափոխվել է «Բազել»։
2014 թվականի մարտի 13-ին Էմբոլոն դեբյուտել է մասնագիտական մակարդակում՝ Եվրոպայի Լիգայի խաղարկության «Ռեդ Բուլլ Զալցբուրգի» դեմ խաղի 90-րդ րոպեին փոխարինելով Սերգեյ Դիին ։ Երեք օր անց՝ մարտի 16-ին, Բրելը «Արաու» ակումբի դեմ խաղում նշեց իր նորամուտը Շվեյցարիայի առաջնությունում, իսկ խաղն ավարտվեց կարմրակապույտների 5-0 հաշվով տարած հաղթանակով (Էմբոլոն խփեց վերջին գնդակը) ։
18 տարեկանում նա մասնագիտական պայմանագիր կնքեց «Բազելի» հետ, որը նախատեսված էր մինչև 2019 թվականը ։ 2014-2015 մրցաշրջանի արդյունքներով Բրելը ակումբի հետ դարձավ Շվեյցարիայի չեմպիոն։
Միջազգային կարիերա
2012 թվականին Էմբոլոն խաղացել է Շվեյցարիայի մինչև 17 տարեկանների ընկերական հանդիպումներում։ 2014 թվականի դեկտեմբերին Բրելը ստացել է շվեյցարական անձնագիր և միջազգային մակարդակի հանդիպումներին մասնակցելու հնարավորություն ։
2015 թվականի մարտի 31-ին, ԱՄՆ-ի դեմ խաղի 56-րդ րոպեին փոխարինելով Յոսիպ Դրմիչին, Էմբոլոն նշել է իր նորամուտը Շվեյցարիայի ազգային հավաքականում ։ Այս պահին նա հավաքականում խաղացել է 14 խաղ և խփել 1 գոլ։
Ձեռքբերումներ
«Բազել»
Արտաքին հղումներ
Կատեգորիա:Շվեյցարացի ֆուտբոլիստներ Կատեգորիա:Շվեյցարիայի հավաքականի ֆուտբոլիստներ Կատեգորիա:Բազելի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:ՈՒԵՖԱ Եվրո 2020-ի ֆուտբոլիստներ
Արևշատ (անձնանուն)
Արևշատ, հայկական արական անուն։ Առաջացել է հայերեն արև և շատ բառերից։ Նշանակում է «կյանքը երկար»։ Կիրառվել է 14-րդ դարից։ Այս անձնանունից է առաջացել Արևշատյան ազգանունը։ Հակադիրն ու համանիշն է Շատարև ։
Ծանոթագրություններ
Կատեգորիա:Հայկական արական անձնանուններ
Ոչխարասար
Ոչխարասար, լեռ է Շահապոնք գավառամասում, Նորս գյուղից 7 կմ հյուսիս-արևելք։ Մերձալպյան բուսականությամբ պատած և ծովի մակարդակից 2905 մ բարձրություն ունեցող լեռ է։
Գրականություն
Կատեգորիա:Շահապնքի լեռներ
Սովորական գետաձի
Սովորական գետաձի կամ ուղղակի գետաձի, հայտնի է նաև որպես գետային գետաձի, հսկայական չափեր ունեցող ֆիտոֆագ, կիսաջրային երկսմբակավոր կենդանատեսակ, որն ազատ բնության մեջ հանդիպում է միայն Ենթասահարայական Աֆրիկայում։ Գետաձիայինների ընտանիքի երկու տեսակներից մեկն է (մյուս ներկայացուցիչը գաճաճ գետաձին է)։ Այս կենդանիների գիտական անվանումը կապված է հին հունարեն «հիպոպոտամոս» բառի հետ, որը թարգմանաբար նշանակում է «գետի ձի»։ Այդկերպ են անվանել հույն գաղութարարները Նեղոսի դելտայում տեսնելով հսկա այս կենդանիներին։
Փղերից և ռնգեղջյուրներից հետո գետաձիերը երրորդ ամենամեծ ցամաքային կաթնասուններն են և ներկայումս գոյություն ունեցող ամենախոշոր երկսմբակավորները։ Չնայած խոզերի և այլ ցամաքային կարգակիցների հետ ունեցած ֆիզիկական նմանությանը, գետաձիերի ամենամոտ ազգակիցները կետանմաններն են (կետերը, դելֆինները, ծովային խոզերը և այլն), որոնցից նրանք առանձնացել են մոտ 55 միլիոն տարի առաջ։ Գետաձիերն աչքի են ընկնում իրենց տակառաձև մարմնաքանդակով, լայն բացվող բերանով, որտեղ երևում են շների ատամնաշար հիշեցնող ժանիքները, գրեթե անմազ մարմնով և սյունաձև ոտքերով։ Սեռահասուն արուները կշռում են միջինում 1,500 կգ, իսկ էգերը՝ 1,300 կգ։ Չնայած իր կոպիտ կերպարանքին և կարճ ոտքերին, գետաձին ունակ է վազել ընդհուպ մինչև 30 կմ/ժ արագությամբ։
Գետաձիերը բնակվում են քաղցրահամ ջրերում՝ գետերում, լճերում և մանգրովյան ճահճուտներում։ Այս կենդանիներն իրենց բնակության արեալներում հանդիպում են խմբերով (ներառյալ՝ 5-30 էգ գետաձիեր և դեռահաս առանձնյակներ), որը գլխավորում է տարածքային արու գետաձին։ Աֆրիկյան տապին դիմակայելու համար գետաձիերը օրվա մեծ մասն անցկացնում են ջրերի կամ ցեխերի մեջ։ Բազմացումն ու ծննդաբերությունը նույնպես տեղի է ունենում ջրում։ Ցամաքում գետաձիերը հայտնվում են մթնշաղին՝ խոտերի վրա արածելու համար։ Գետաձիերն աշխարհի ամենավտանգավոր կենդանիներից են՝ իրենց ագրեսիվ վարքով և անկանխատեսելի բնույթով պայմանավորված։ Սովորական գետաձիերին սպառնում է պոպուլյացիաների կրճատում, որի գլխավոր պատճառը որսագողությունն է` կենդանու մսի և թանկարժեք փղոսկրի համար։
Անվանում
Հին հույները, Աֆրիկայի հյուսիսում՝ Նեղոսի հովտում, տեսնելով ծանրամարմին և դանդաղաշարժ ինչ-որ կենդանու, նրան անվանում են «հիպոպոտամոս», որը բառացի թարգմանությամբ նշանակում է «գետի ձի» ։ Բայց գետաձին միայն փնչացնում է ձիու պես, իսկ ընդհանուր հաշվով այս երկսմբակավորները որևէ ֆիզիկական նմանություն չունեն ։ Շատ եվրոպական լեզուներով սովորական գետաձիերի անունը թարգմանաբար նշանակում է «գետի ձի»։ Այս բառը ծագում է լատիներեն «Hippopotamus» բառից, որը վերցված է հունարեն «ἱπποπόταμος»-ից ։
Արաբերենում և եբրայերենում այս բառը թարգմանվում է, որպես «Նեղոսյան ձի» (فرس النهر; סוּס הַיְּאוֹר) ։ Արաբերեն բառը լայն կիրառություն ունի նաև մի շարք այլ իսլամադավան երկրներում (օրինակ՝ Ինդոնեզիա, Իրան)։ Ռուսերենում և այլ սլավոնական լեզուներում (օրինակ՝ բելառուսերեն, ուկրաիներեն և այլն) կենդանին կոչվում է «բեգեմոտ»։ Սա կապված է Աստվածաշնչյան «բեհեմոթ» հիշատակության հետ։
Անգլիացի գրող և արկածային գրքերի հեղինակ Թոմաս Մայն Ռիդը Աֆրիկայում տեսնելով այս կենդանիներին ասել է հետևյալը ․
Գետաձիերի մասին առաջին հիշատակումներից մեկը հանդիպում է Աստվածաշնչում։ Այստեղ գետաձին ներկայացված է որպես առասպելական արարած։ Սուրբ գրքի հիշատակության մեջ գետաձիուն Աստված ցույց է տալիս Հոբին, ցույց տալու համար թե որքան մեծ է իր զորությունը և իշխանությունը երկրի վրա ։
Կարգաբանություն և մորֆոլոգիա
Սովորական գետաձիերին առաջինը նկարագրել է Կառլ Լիննեյն իր «Բնության համակարգ» աշխատության մեջ՝ 1758 թվականին։ Լիննեյը կենդանական աշխարհի հայտնի ներկայացուցիչներին դասակարգելիս, հիմք է ընդունել հին աշխարհում գետաձիուն տրված «hippopotamus» անունը՝ այն վերածելով գիտական անվանման (Hippopotamus amphibius)։